**Verenpaineen vuorokausirekisteröinti**

**Tutkimuspaikka**

Sisäänkäynti on sairaalan pääovesta F1. Kuvantaminen sijaitsee pääaulasta eteenpäin ja vasemmalla. **Siirry odottamaan kuvantamisen odotusaulaan 8. Tutkimukseen ei voi ilmoittautua millään automaatilla.**

**Yleistä**

Rekisteröinti on hyödyllinen harkittaessa pitkäaikaisen lääkehoidon aloittamista tai arvioitaessa käynnissä olevan hoidon toteutumista. Mittaus tapahtuu todellisissa elinolosuhteissa.

**Tutkimukseen valmistautuminen**

Ei erityisiä esivalmisteluja. Tutkimuspäivän aamuna voit syödä, juoda ja ottaa lääkkeet lähettävän lääkärin ohjeistuksen mukaisesti. Rekisteröinti kannattaa tehdä mahdollisimman tavanomaisena arkivuorokautena. Kannattaa tarvittaessa peseytyä ennen mittauksen aloitusta, koska mittauksen aikana ei voi käydä suihkussa.

**Tutkimuksen suorittaminen**

Olkavarteesi laitetaan painemansetti ja vyötärölle rekisteröintiyksikkö, joka automaattisesti mittaa verenpaineen määräajoin. Tutkimusvuorokauden ajan pidät päiväkirjaa, johon merkitset fyysiset aktiviteetit, lepoajat, lääkkeenottoajat, mahdolliset oireet jne. Mittausta pyritään jatkamaan 24 h.

**Menetelmä**Mittausyksikkö koostuu olkavarteen asennettavasta mansetista ja pienestä vyölaukkuun sijoitetusta rekisteröintiyksiköstä. Laite mittaa automaattisesti verenpainetta päivällä n. 15 min välein ja yöllä n. 30 välein (hoitava lääkäri voi pyytää myös erilaisia mittausaikoja).

**Tulkinta**Verenpaine arvoja arvioidaan hoitavassa yksikössä vertaamalla saatuja tuloksia

viitearvoihin. Tulkinnassa otetaan huomioon myös päiväkirjamerkinnät. Lisäksi arvioidaan verenpaineen vuorokausivaihtelu.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_

Tutkimukseen valmistautumiseen liittyvissä asioissa olkaa yhteydessä suoraan isotooppiyksikköön. Olemme tavoitettavissa arkipäivisin klo 7.30–14:30. Puhelinnumero 044 797 4857.